Oë se Blues - INK - INK Oë se Blues - INK
Titel: Oë se Blues
Datum gepubliseer: 20 Januarie 2019 Aantal woorde: 173 484 Kere gelees ♥4
Jou oë vertel ‘n verhaal
Hulle raak leweloos sommer grys-vaal
Jou oë vertel die hartseer
Jou walle gee in, dit is moeg gekeer
Jou oë soek geselskap
Of net voete wat saam jou die pad stap
Jou oë verdwaal graag
Weens jou siel se vernietigende plaag
Jou oë sing ‘n sad song
Jou woorde raak stom oor jou tong
Jou oë ken pyn
Dit is jou lewende mantra se refrein
Jou oë soek vir meer
‘n Hart met helende hande vir die seer
Jou oë vertel my jy is myne
So kommunikeer siele met sterk seine
Kom stort trane uit oor my hart
Kom deel jou glimlag se smart
Kom loop saam waar ek wandel
Kom hier dat ek die pyn behandel
Kom sing vir my jou seer song
Kom laat ons dans asof ons belong
Kom soek vir jou ‘meer’ binne my
Kom dat jou groen oë in my siel bly
Kom met daai refrein se note, oor en oor
Kom met jou oë se als,voor ek jou verloor
© Regardt Belo